Կորին Մարշան

**Կորին Մարշան** ( իսկական անունը՝ **Դենիզ Մարի Ռենե Մարշան** , ), ֆրանսիացի երգչուհի և դերասանուհի։ Նա հայտնի է դարձել Անյես Վարդայի «Կլեո 5-ից 7» ֆիլմում գլխավոր դերը խաղալուց հետո։

## Կենսագրություն
Երգեցողություն և պար սովորելուց հետո Կորին Մարշանը սկսել է իր մասնագիտական կյանքը՝ մարզերում երգեցողությամբ հանդես գալով։ Այնուհետև նա իր ապրուստը վաստակում էր Փարիզում՝ որպես La Nouvelle Eve (Նոր Եվա) կաբարեի արտիստուհի՝ նախքան Բուրվիլի և Ժորժ Գետարիի () հետ հանդես գալը *A la Jamaïque* (Ջամայկայում, 1954 թվական) և *Pacifico* (Փասիֆիկո, 1958 թվական) օպերետներում։ Միևնույն ժամանակ, նա ոգևորությամբ ուսումնասիրել էր դերասանական վարպետություն Ռոբերտ Վիդալիի (), ապա՝ Ալիկ Ռուսելի () հետ Théâtre La Bruyère-ում։

Կորին Մարշանը իր համեստ կինոդեբյուտը կատարել է 1954 թվականին Անդրե Հյունեբելի հետ արևելյան պարուհու էպիզոդիկ դերում, որտեղ նրան նկատել է ռեժիսորի առաջին օգնական Բեռնար Տուբլանկ-Միշելը () (ֆրանսերեն*՝ Bernard Toublanc-Michel*) և ծանոթացրել Ժակ Դեմիի հետ։ Այսպիսով, նա Անուկ Էմեի հետ հայտնվել է *Lola* (Լոլա, 1961 թվական) ֆիլմի «Էլդորադո» կաբարեի տեսարաններում։ Այնուհետև Դեմին նրան վարձել է յոթ մահացու մեղքերից մեկի (Les Sept Péchés capitaux) իր մեկնաբանության համար, որից հետո Տուբլանկ-Միշելի հետ միասին դարձել էր Անյես Վարդայի *Cléo de 5 à 7* (Կլեո 5-ից 7) ֆիլմի նկարահանող խմբի անդամ, որտեղ նա խաղացել էր քաղցկեղով տառապող երգչուհու գլխավոր դերը։ 1962 թվականի փետրվարին թողարկված ֆիլմը սենսացիա է ստեղծում և Կորին Մարշանին մեկ գիշերվա ընթացքում շատ հայտնի է դարձնում։

Որպես խոստումնալից երիտասարդ դերասանուհի՝ նա ստացել է Սյուզաննա*-*Բիանկետիի () մրցանակը Կարլո Պոնտին նրան առաջարկել էր Իտալիայում նկարահանվելու պայմանագիր, որը, սակայն, նա մերժել էր։ Դրա բացատրությունը կարելի էր գտնել նրա խոսքերում, որոնք նա ասել էր Բարդեմի *Une femme est passée* (Ոչինչ չի պատահում, 1963 թվականին) դրամայում գլխավոր դերը խաղալուց, *Arizona Colt* (Արիզոնա Կոլտ, 1966 թվական) սպագետի վեստեռնում և *Les Sultans* (Իտալացի սիրուհի*,* 1966 թվական) մելոդրամայում՝ Ջինա Լոլոբրիջիդայի հետ միասին, երբ հայտարարել էր, որ հոգնել է «խաղալ սգավորների, տխուր կանանց՝ բազմաթիվ խնդիրներով» դերերը։ Կորին Մարշանը որոշում է զբաղվել կատակերգությամբ, բայց ոչ *Le Canard en fer blanc* (Բադը սպիտակ գինու մեջ, 1967 թվականին) Ժակ Պուատրենո (), ոչ էլ *Du mou dans la gâchette* (Թեթև ձգան, 1967 թվական) նրա կարիերայում էական ներդրում չի ունեցել։

1970-ական թվականներին նա երկրորդական դերեր էր խաղացել երկու ֆիլմերում, որոնք որոշակի ազդեցություն ունեցան՝ *Borsalino* (Բորսալինո, 1970 թվական) և *Le Passager de la pluie* (Անձրև վաճառողը, 1970 թվական): Նա շարունակել էր նկարահանվել միջազգային ճանաչում ունեցող ռեժիսորների հետ ֆիլմերում, բայց դրանից հետո կինոն Կորին Մարշանին էկրանին առաջարկում էր միայն կարճատև ֆիլմեր, որոնց թվում էին Ջորջոյի կնոջ (Մարչելլո Մաստրոյանի) դերը Մարկո Ֆերերիի սեռականության մասին կատակերգական դրամայում՝ *Liza* (Լիզա, 1972 թվական), կահույքի վաճառողուհու դերը Ժան-Ժակ Աննոյի *Coup de tête* (Հեղաշրջում, 1979 թվական) կատակերգությունում, Անն ՄաքԳրեգորը Մորիս Դենուզիերի () *Louisiane* (Լուիզիանա, 1984 թվական) պատմական վեպի Ֆիլիպ դը Բրոկայի էկրանավորման մեջ, կամ կիսաշխարհի մի տիկին, որին տղամարդը խաբել է, Ջորջ Քյուքորի *Voyages avec ma tante* (Ճանապարհորդություններ մորաքրոջս հետ, 1972 թվական) Գրեհեմ Գրինի համանուն վեպի էկրանավորման մեջ։

60-ական և 70-ական թվականներին նկարահանումներին զուգահեռ, Կորին Մարշանը ձայնագրել է մի քանի երգ՝ լինելով դրանցից մի քանիսի երաժշտության և տեքստերի հեղինակը, միևնույն ժամանակ երբեք չի լքել թատրոնը և հաճախ է խաղացել հեռուստատեսությունում։ Մասնավորապես, նա վերսկսում է իր համագործակցությունը Ժան Դելաննոյի հետ *Le Crime de Pierre Lacaze* (Պիեռ Լակազի հանցագործությունը, 1983 թվական) հեռուստաֆիլմի համար, մարմնավորում է մարքիզուհի դը Պոմպադուրին *C’est arrivé à Paris* (Դա տեղի է ունեցել Փարիզում, 1977 թվական) Ֆրանսուա Վիլյեն () խաղում է գլխավոր դերեր Լուի Գրոպիերի () *Une autre vie* (Այլ կյանք, 1970 թվական) սերիալի 36 դրվագներում, հիմնված իրական իրադարձությունների վրա և Ջոզեֆ Դրիմալի () *Un homme, une ville* (Մարդ, քաղաք, 1972 թվական) սերիալի 25 սերիաներում։ Հայտնի դետեկտիվ *Les Enquêtes du Commissaire Maigret*-ը (Կոմիսար Մեգրեի հետաքննությունները), *Les Cinq Dernières Minutes* (Վերջի հինգ րոպեն) և *Navarro* (Հանձնակատար Նավարո) նույնպես չի կարող առանց նրա։

1987 թվականին Կլոդ Լելուշը նրան նկարահանել էր *Attention bandits!* (Ավազակ) մելոդրամայում, իսկ 1994 թվականին Պատրիս Լեկոնտի () *Le Parfum d’Yvonne* (Իվոնայի բույրը)  ռոմանտիկ կատակերգությունում նա ստանձնում է ավելի հասուն կնոջ դերը։

Նոր դարի սկզբի հետ Կորին Մարշանը անհետանում է էկրաններից, սակայն 2004 թվականին Լյուսիլ Հաջիհալիլովիչը կարողանում է համոզել նրան խաղալ դպրոցի տնօրենի դերը իր *Innocence* (Անմեղություն) ֆիլմում, որը, պարզվում է, նրա վերջինը չէ։

2016 թվականին 85 տարեկան հասակում դերասանուհին մարմնավորում է ջութակահար Սիմոնի մորը՝ Ռաշիդ Ամիի () *La mélodie* (Մեղեդի) դրամայի հերոսին։

## Մրցանակ

## Կարիերա
### Ֆիլմագրություն

### Թատրոն

### Դիսկոգրաֆիա
#### Սոլո ալբոմներ

* 1962՝ Garce de vie, 45 ծվ. / 17սմ / EP, Philips (432.842 BE)
* 1964՝ L’adieu, 45 ծվ. / 17սմ / EP, Philips (432.983 BE)
* 1965՝ Les montagnes bleues, 45 ծվ. / 17սմ / EP, Philips (437.093 BE)
* 1968՝ La caverne d’Ali Baba, 45 ծվ. / 17սմ / EP, Philips (437.440 BE)
* 1970՝ Une autre vie, 45 ծվ. / 17սմ / SP, Riviera (121.345 L)
* 1974՝ (Il était une fois) les fées, 45 ծվ. / 17սմ / SP, Epic (EPC 10 663)

#### Աուդիոգրքեր (հեքիաթներ)

* 1990՝ Contes traditionnels 1 (1xMC), CBS disques SA (France)
* 1991՝ Contes traditionnels 3 (1xMC, 1xCD),Sony music France
* 1994՝ Cassette surprise 1 (1xMC),Sony music France
* 2003՝ Le chat botté, Les Fées (1xCD), Sony music France

#### Սաունդթրեքեր

* 1959՝ Pacifico
* 1959՝ La vie passe, 45 ծվ. / 17սմ / EP Pathé / Pathé-Marconi (45 EG 453)
* 1961՝ Cléo de 5 à 7, 45 ծվ. / 17սմ / EP, Philips (432.596 BE)
* 1962՝ Liberté 1, 45 ծվ. / 17սմ / EP, Philips (432.778 BE)
* 1980՝ Les parapluies de Cherbourg — Nouvel enregistrement intégral, 33 ծվ. / 30սմ / Multiple, Accord (ACV 130011)
* 1989՝ Les Parapluies De Cherbourg (փոստ. Theatre Montparnasse, Paris, 1979 թվական դեպտեմբեր) Accord France (ASIN․ B01KB2T4S0)

#### Հավաքածուներ

* 1972՝ Au pays du soleil․ l’opérette, ses étoiles et ses succès, (9xMC), 33 ծվ. / 30 սմ, Selection du Reader’s digest
* 1991՝ Le mépris (1xCD, 1xMC), Milan music
* 2005՝ Le Cinéma de Michel Legrand (4xCD), Emarcy (ASIN․ B0009F7FPY)
* 2006՝ Le Cinéma De Michel Legrand Nouvelle Vague, Emarcy (ASIN․ B000F8ZN6S)
* 2011՝ Nouvelle Vague (3xCD), Emarcy (ASIN․ B005SD25V6)
* 2011՝ Champs-Elysées (4xCD), Sme Strategic Marketing Group

(ASIN․ B005IQXTIG)

* 2013՝ Très Chic! (French Cool From Paris To The Côte D’Azur) (2xCD), Metro Select (METRSL075)
* 2014՝ Très Chic! (French Style… The Effortless Art Of Cool) (2xCD), Metro Select
* 2016՝ Voyage À Travers le Cinéma Français, Emarcy (ASIN․ B01K0ATOOM)
* 2017՝ Nouvelle Vague — Musiques et Chansons de Films (վինիլային ալբոմ), Emarcy (ASIN․ B01MYC192K)

## Ծանոթագրություններ

## Արտաքին հղումներ
* 
* Կորին Մարշանի ֆայլը նկարչական գործակալության Marie-Françoise Huisman կայքում 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ֆրանսիացի դերասաններ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի երգիչներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացիներ